ᐊᑦᑕᑕᖅ **“**ᐃ**”**

ᑐᓴᖅᑕᐅᔭᕆᐊᓕᒃᐱᔾᔪᑎᒋᓪᓗᒍᓄᓇᓯ ᐸᐸᑦᑎᔩᑦ

ᓄᓇᓯᒃᑯᑦ ᐸᐸᑦᑎᔩᑦ ᐱᒋᐊᖅᑕᐅᓚᐅᖅᓯᒪᔪᖅ 1976ᒥ ᐃᓄᐃᑦ ᑲᑐᔾᔨᖃᑎᒌᕕᖏᓐᓂᒃ ᑕᒪᐃᓐᓂᒃ ᐊᕕᒃᑐᖅᓯᒪᔪᓂᒃ ᓄᓇᕗᒻᒥ ᐊᖏᖃᑎᒌᒍᑎ ᐱᔭᕇᖅᑕᐅᓚᐅᖏᑎᓪᓗᒍ. ᐱᔾᔪᑎᖃᖅᖢᓂ ᓇᖕᒥᓂᖃᖅᑎᐅᓂᖏᓐᓂᒃ ᓄᓇᓯ ᑯᐊᐳᕋᐃᓴᒃᑯᓐᓂᒃ. ᑖᓐᓇ ᑯᐊᐳᕋᐃᓴᓐ ᓴᖅᑭᑕᐅᓚᐅᖅᓯᒪᖕᒪᑦ ᐃᑲᔪᕋᓱᒃᖢᒋᑦ ᐃᓄᐃᑦ ᓄᓇᕗᒻᒥ ᑮᓇᐅᔭᓕᐅᕈᓐᓇᕐᓂᕐᒧᑦ ᐱᕚᓪᓕᖅᑎᖁᓪᓗᒋᑦ, ᐃᓄᐃᑦ ᐃᖅᑲᓇᐃᔭᒃᓴᖅᑖᖁᓪᓗᒋᑦ ᐱᓕᒻᒪᒃᓴᖅᑕᐅᖁᓪᓗᒋᓪᓗ ᐊᒻᒪᓗ ᑮᓇᔭᖃᕈᓐᓇᖁᓪᓗᒋᑦ ᐃᓄᐃᑦ ᐅᑭᐅᖅᑕᖅᑐᒥᓪᓗ ᓇᖕᒥᓂᕆᔭᐅᔪᑦ.

ᐸᐸᑦᑎᔩᑦ ᐅᖃᓚᐅᕐᒪᑕ ᑎᒋᒥᐊᑦᑎᐅᔪᑦ ᐊᐅᓚᑦᑎᔨᐅᓪᓗᑎᒃ ᐸᐸᑦᑎᔨᓂᒃ ᐊᑐᕈᓐᓇᖁᓪᓗᒋᑦ ᐊᑐᖅᑐᐊᖅᑕᐅᓯᒪᔪᓂᕐ ᓇᖕᒥᓂᖅᑖᕋᓱᖕᓂᕐᒧᑦ ᐊᐅᓚᑦᑎᔨᐅᓗᑎᒡᓗ ᐃᑲᔫᓯᐊᖅᑖᕈᑕᐅᔪᒃᓴᒫᓄᑦ ᐃᓄᖕᓄᑦ ᓄᓇᕗᒻᒥ. ᑮᓇᐅᔭᑦ ᐊᑐᖅᑕᐅᔪᒃᓴᐅᑕᐅᓚᐅᖅᑐᑦ ᓄᓇᓕᖕᓃᑦᑐᓂᒃ ᐃᓄᖕᒧᑦ ᑐᕌᖓᓇᑎᒃ. ᓄᓇᓯᒃᑯᑦ ᑯᐅᐳᕋᐃᓴᖓ ᐱᒋᐊᓚᐅᖅᓯᒪᔪᑦ ᑭᓱᖃᖏᑦᑎᐊᖅᖢᑎᑦ ᑕᐃᑲᓂ 1976ᒥ ᐅᓪᓗᒥ ᑎᑭᑉᐳᒍᑦ ᑮᓇᐅᔭᖃᓕᖅᖢᓂ $85 ᒥᓕᐊᓐᓂᒃ.

ᓄᓇᓯᒃᑯᒃ ᑯᐊᐳᕋᐃᓴᖓ ᐱᒋᔭᐅᖕᒪᑦ ᐸᐸᑦᑎᔨᒃᑯᓐᓂ ᒫᓐᓇ ᐊᕕᒃᑐᖅᑕᐅᓯᒪᓕᖅᑐᑦ ᐊᕕᒃᑐᖅᓯᒪᔪᓄᑦ ᑲᑐᔾᔨᖃᑎᒌᕕᓄᑦ ᐊᕕᒃᑐᖅᓯᒪᓂᒃᑯᓪᓘᓐᓃᑦ ᐱᕙᓪᓕᐊᔪᓕᕆᔨᒃᑯᖏᑎᒍᑦ. ᐊᑐᖅᑕᐅᓂᐊᖅᑐᑦ ᐃᑲᔪᕐᓗᒋᑦ ᐃᓄᐃᑦ ᓄᓇᖏᑕ ᐊᕕᒃᑐᖅᑕᐅᓯᒪᓂᖏᑎᒍᑦ.

ᐸᐸᑦᑎᔩᑦ ᑮᓇᐅᔭᓪᓚᕆᑐᐃᓐᓇᖃᓕᖅᑐᑦ, ᑎᒍᒥᐊᖅᑎᐅᔪᑦ ᓄᖅᑲᖁᔨᓕᕐᒪᑕ ᐸᐸᑦᑎᔨᒃᑯᓐᓂ ᑭᖑᓪᓕᖅᐹᒥ ᑖᒃᓰᔭᕈᑎᖏᓐᓂᒃ ᑎᑎᕋᖅᑐᐃᓚᐅᖅᑐᑦ. ᑕᐃᒪᐃᓚᐅᖏᑎᓪᓗᒋᑦ, ᑎᒍᒥᐊᖅᑎᐅᔪᑦ ᐃᖅᑲᖅᑐᐃᕕᓕᕆᔨᒃᑰᕐᓗᑎᒃ ᑮᓇᐅᔭᑦ ᖃᓗᐃᓕᖓᓂᕕᓂᖏᓐᓂᒃ ᓴᖅᑭᑦᑏᓂᐊᖅᑐᑦ. ᐃᓄᓕᒫᑦ ᐊᐱᖅᓲᑎᖃᕐᓂᐊᖅᑐᒃᓴᐅᕗᑦ ᖃᓄᖅ ᐸᐸᑦᑎᔩᑦ ᐊᑐᖅᑕᐅᖃᑦᑕᓚᐅᕐᓂᖏᓐᓂᒃ ᑎᑎᕋᖅᑕᐅᖃᑦᑕᓚᐅᕐᓂᖏᓐᓂᓪᓗ ᑎᒍᒥᐊᖅᑎᐅᔪᓂᒃ. ᐱᔾᔪᑎᐅᔪᑦ ᑮᓇᐅᔭᓕᕆᓂᕐᒧᑦ ᐊᕕᒃᑐᖅᓯᒪᓂᒃᑯᑦ ᐅᓂᒃᑲᐅᓯᕆᔭᐅᖃᑦᑕᕐᓂᐊᖅᑐᑦ, ᑭᒡᒐᖅᑐᐃᓗᑎᒃ ᐃᓄᖕᓂᒃ ᓄᓇᖏᑎᒍᑦ ᐊᕕᒃᑐᖅᑕᐅᓯᒪᔪᓂᒃ. ᐅᓂᒃᑳᓕᐅᒥᒃ ᑎᑎᕋᖅᑐᖃᓕᖅᑐᖅ ᑮᓇᐅᔭᑦ ᐊᑐᖅᑕᐅᓂᕆᓚᐅᖅᑕᖏᓐᓂᒃ ᐃᖅᑲᖅᑐᐃᕕᒃᑯᓐᓄᑦ. ᑮᓇᐅᔭᓕᕆᔾᔪᑎᐅᓚᐅᖅᑐᓪᓗ ᑐᒃᓯᕋᐅᑕᐅᔪᓐᓇᕐᓂᐊᖅᖢᑎᒃ ᐊᑐᓂ ᓄᓇᓕᖕᓂ ᑐᓴᐅᒪᑎᑦᑎᔨᐅᔪᓄᑦ.

ᐊᑦᑕᑕᖅᓯᒪᔪᖅ ᑐᓴᒐᒃᓴᐅᓪᓗᓂ ᑕᑯᒋᐊᕈᓐᓇᑦᑕᑦ (ᒪᕐᕉᒃ ᑎᑎᕋᖅᓯᒪᔪᑦ ᖃᓄᖅ ᐊᑐᖅᑕᐅᕙᓚᐅᕐᓂᖏᓐᓂᒃ ᐊᐱᖅᑯᑎᐅᒐᔪᒃᑐᓪᓗ ᖃᓄᐃᓕᖓᓂᖏᓐᓂᒃ) ᑐᓴᕆᐊᒃᑲᓐᓂᕈᓐᓇᕆᕗᓯ ᐊᕕᒃᑐᖅᓯᒪᓂᒃᑯᑦ ᑎᑎᕋᕐᕕᖏᓐᓂᒃ ᓄᓇᓕᖕᓂᓪᓘᓐᓃᑦ ᑐᓴᐅᒪᑎᑦᑎᔨᖏᒍᑦ.